Diez melodias vascas - Wikipedia

# Diez melodias vascas

### Wikipedia(e)tik

Diez Melodias Vascas edo Hamar Euskal Melodia Jesus Guridiren gehien entzuten den obra gaindiezinezkoa da. Lan eder hau Enrique Jordá donostiarrak estreinatu zuen, Madrileko Orkestra Sinphonikoa zuzenduz, 1941ko abenduaren 12an gaztelar hiriburuaren Monumental Zineman. Guridik Jordá maisuari aitortzen zion bere hamar melodiak “Liadowen Zortzi errusiar herri abesti-en antzekoak zirela... bainan material tematikoa askoz obea zela. Ba ditugu obra honi buruzko beste zenbait eritzi interesgarri: Arozamena idazlearentzat: “Doinuen aukerapena, armoniaren diztirapena, instrumentaketaren sakontasun eta grazia kontutan hartuz, niretzat obra hau gaurko espainiar musikaren artean baliotsuenetarikoa da, eta, batez ere, euskal eredu kontsideragarriena”. Federico Sopeñak, berriz, honako hau idatzi zuen: “Herri doinu lerroa ez da inoiz hausten, ez bihurtzen, ezta alferrik errepikatzen; baina orkestra miragarri, alai eta zorrotz batek melodia bakoitzaren esentziaz barneratutako izaera eta timbre irazkina modu bikainean dakar. Ez da, hain zuzen, folkloriko aitzakiz mugatutako obra bat; kreatzailearen sustraizko intuizio bakarrak ingura dezake honenbeste lerroan eta giroan. Hamar euskal melodiak, berriz diogu, espainiar musikaren lehen lerroan daude kokaturik: Guridiren aurrekotik bestelakoak, arintasun eta fantasiazko itxura berrikoak, konposatzailearen barneko bilakabidean data bat seinalatzen dute”. Hauexek direa 10 melodiak:

- 1. Narratiba
  2. Amorosa
  3. Religiosa
  4. Epitalamica
  5. De Ronda
  6. Amorosa
  7. De Ronda
  8. Danza
  9. Elegiaca
  10. Festiva

"http://eu.wikipedia.org../../../d/i/e/Diez_melodias_vascas.html"(e)tik eskuratuta

Kategoriak: Euskal musika klasikoa

##### Views

- Artikulua
- Eztabaida
- Oraingo berrikuspena

##### Bilatu